**Szakdolgozati témakörök**

* görög és római történelem és történetírás
* antik etika
* görög és római vallástörténet

**Konkrét témajavaslatok**

1. A hellenisztikus királyi udvarok elemzése különböző szempontokból, pl. ceremónia, uralkodók isteni tisztelete, arisztokrácia és uralkodó viszonya, művészetpártolás stb.

2. Plutarkhosz életrajzainak a vizsgálata: pl. egyes erények konkrét jelentése és szerepe a főszereplők életében - egy vagy néhány életrajzot vizsgálva (pl. lelki nagyság = megalopsychia)

3. A tengeri ütközetek leírásának általános jellemzői egy szerzőnél, vagy összevetni két történetírónál

4. Asebeia (istentelenségi) perek elemzése különböző szempontokból, pl. mennyire voltak politikailag motiváltak, vagy mit jelentett az istentelenség

5. Milyen hatást gyakoroltak az athéni demokratikus intézmények a későbbi korokban? Van-e, ami valamilyen formában továbbélt, vagy később próbálták feleleveníteni?

6. Cicero leveleinek vizsgálata társadalomtörténeti szempontból, pl. női szerepek, rabszolgák helyzete, az elit kapcsolatrendszere

7. A görögök barbárság-képe

8. A hybris jelentése egy szerzőnél, pl. egy drámaírónál

9. A szerencse fogalma Plutarkhosznál vagy Sallustiusnál

10. A görög vagy római történelem egy kiemelkedő alakjának (pl. Caesar, Cicero, Augustus, Periklés, Peisistratos, Alexandros) hogyan változott a megítélése a későbbi korokban és a szakirodalomban

11. Migráció és menekültek az ókorban – esetleg párhuzamvonás más korszakok hasonló folyamataival

12. Értékrend és magatartásminták a homéroszi világban

13. Hasonló elemek a görög vallásban és a kereszténységben

14. Sztoikus (vagy platonikus) fogalmak, érvek egy választott egyházatyánál

15. Ideológiai egység megteremtésére törekvés a görögöknél vagy a rómaiaknál

16. Könyvégetés Athénben vagy Rómában

17. Cicero a rendszer ideológusa

18. Görög természettudomány Rómában